
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 416 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Παράταση της προθεσμίας υπαγωγής στις δια¬ 
τάξεις της υπ’ αριθμ. 11702/23.6.2006 (ΦΕΚ 892/ 


Τ.Β712.7.2006) κοινή υπουργική απόφαση. 1 

Μεταφορά αρμοδιοτήτων και πόρων του Οργανισμού 
Κτηματολογίου και Χαρτογραφήσεων Ελλάδος 
(Ο.Κ.Χ.Ε.) στην Ανώνυμη Εταιρεία «ΚΤΗΜΑΤΟΛΟ¬ 
ΓΙΟ Α.Ε.». 2 

Εκχώρηση αρμοδιότητας ανάθεσης Ενέργειας Τε¬ 
χνικής Βοήθειας - Στήριξης στο Φεστιβάλ Κινη¬ 
ματογράφου Θεσσαλονίκης. 3 

Επιχορήγηση στο Φεστιβάλ Κινηματογράφου Θεσ¬ 
σαλονίκης. 4 

Ανάκληση άδειας ίδρυσης και λειτουργίας της Ανώ¬ 
τερης Σχολής Δραματικής Τέχνης Μαρίας Μπέλ- 
λου-Σανικοπούλου «Κ.Ε.Α.». 5 

Χορήγηση άδειας ίδρυσης και λειτουργείας Ωδείου 
στον Ηλία Μποζατζή του Παναγιώτου. 6 

Προσθήκη τμήματος στην Μουσική Σχολή Βύρωνα. 7 

Πρόσληψη προσωπικού στη Δημοτική Επιχείρηση 
Ανάπτυξης του Δήμου Ευρωστίνης. 8 


Τροποποίηση της υπ’ αριθμ. 2843/10.2.2005 απόφα¬ 
σης του Γεν. Γραμματέα Περ/ρειας Πελ/σου περί 
σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου Δ.Δ. Μο- 
σιάς» Δήμου Φενεού. 9 


26 Μαρτίου 2007 

ΑΠΟΦΑΣΕΙ Σ 

Αριθμ. οικ. 5652 (1) 

Παράταση της προθεσμίας υπαγωγής στις διατάξεις 
της υπ’ αριθμ. 11702/23.6.2006 (ΦΕΚ 892/τΒ'/12.7.2006) 
κοινή υπουργική απόφαση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98 Α'). 

2. Τις διατάξεις του άρθρου 90 παρ. 3 του ν. 3386/2005 
«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια» (ΦΕΚ 212 Α'). 

3. Τις διατάξεις της υπ’ αριθμ. 11702/23.6.2006 (ΦΕΚ 
892/τ.Β'12.7.2006), κοινής απόφασης των Υπουργών 
Εσωτερικών, Δημόσιας Διοίκησης και Αποκέντρωσης, 
Εθνικής Παιδείας και Θρησκευμάτων και Απασχόλησης 
και Κοινωνικής Προστασίας, περί «Καθορισμού της δια¬ 
δικασίας και των προϋποθέσεων υπαγωγής στις ρυθμί¬ 
σεις του ν. 3386/2005 των υπηκόων τρίτων χωρών που 
φοιτούν ή έχουν αποφοιτήσει από δημόσια εκπαιδευτικά 
ιδρύματα». 

4. Την υπ’ αριθμ. ΔΙΔΚ/Φ.1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημ. Διοίκησης και Αποκέντρωσης, για ανάθεση αρμο¬ 
διοτήτων στον Υφυπουργό Εσωτερικών, Δημ. Διοίκησης 
και Αποκέντρωσης Αθανάσιο Νάκο (ΦΕΚ 527/Β'). 

5. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Παρατείνουμε την προθεσμία της παραγράφου 6 της 
υπ’ αριθμ. 11702/23.6.2006 (ΦΕΚ 892/τ ΒΊ2.7.2006) κοινή 
υπουργική απόφαση μέχρι την 30.9.2007. 

Η παρούσα ισχύει από την ημερομηνία δημοσίευσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΑΘ. ΝΑΚΟΣ Μ. ΓΙΑΝΝΑΚΟΥ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 
-♦- 

Αριθ. 10887 (2) 

Μεταφορά αρμοδιοτήτων και πόρων του Οργανισμού 
Κτηματολογίου και Χαρτογραφήσεων Ελλάδος 
(Ο.Κ.Χ.Ε.) στην Ανώνυμη Εταιρεία «ΚΤΗΜΑΤΟΛΟΓΙΟ 
Α.Ε.», 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 1 του άρθρου 14 του ν. 
2308/1995 «Κτηματογράφηση για τη δημιουργία Εθνικού 
Κτηματολογίου κ.λπ.» (Α' 114), όπως το δεύτερο εδάφιο 
αυτής αντικαταστάθηκε με την παρ. 8 του άρθρου 25 
του ν. 2664/1998 «Εθνικό Κτηματολόγιο και άλλες δια¬ 
τάξεις» (Α' 275). 

2. Τις διατάξεις της παρ. 1 του άρθρου 1 του ν. 2664/1998, 
όπως το τρίτο εδάφιο αυτής αντικαταστάθηκε με την 
παρ. 1 του άρθρου 2 του ν. 3127/2003 «Τροποποίηση και 
συμπλήρωση των νόμων 2308/1995 και 2664/1998 για 
την Κτηματογράφηση και το Εθνικό Κτηματολόγιο και 
άλλες διατάξεις» (Α' 67). 

3. Τις διατάξεις του ν. 1647/1986 «Οργανισμός Κτημα¬ 
τολογίου και Χαρτογραφήσεων Ελλάδος (Ο.Κ.Χ.Ε.) και 
άλλες διατάξεις» (Α' 141). 

4. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

5. Τις διατάξεις της υπ’ αριθμ. 81706/6085/1995 κοινής 
απόφασης των Υπουργών Εθνικής Οικονομίας, Οικονο¬ 
μικών και Περιβάλλοντος, Χωροταξίας και Δημόσιων 
Έργων «Ίδρυση Α.Ε. με την επωνυμία «ΚΤΗΜΑΤΟΛΟΓΙΟ 
ΑΈ.»» (Β' 872). 

6. Τις διατάξεις της υπ’ αριθμ. 6951/28.2.1996 απόφασης 
του Υπουργού Περιβάλλοντος, Χωροταξίας και Δημό- 
σιων'Εργων «Εγκριση του καταστατικού της Ανώνυμης 
Εταιρείας με την επωνυμία Κτηματολόγιο ΑΕ». 

7. Την υπ’ αριθμ. 393/2006 απόφαση του Διοικητικού 
Συμβουλίου του Ο.Κ.Χ.Ε.. 

8. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 


Αρθρο 1 

Ανατίθενται στην ΚΤΗΜΑΤΟΛΟΓΙΟ Α.Ε. οι παρακάτω 
αρμοδιότητες του Ο.Κ.Χ.Ε. στο πλαίσιο της διαδικασίας 
των κτηματογραφήσεων του ν. 2308/1995 (Α' 114): 

1. Να εκπονεί η ίδια, εν όλω ή εν μέρει, ή να αναθέτει 
σε τρίτους έργα, υπηρεσίες, μελέτες, προμήθειες και 
εργασίες για τη σύνταξη και επέκταση του προγράμ¬ 
ματος του Εθνικού Κτηματολογίου, να επιβλέπει και να 
παρακολουθεί την εκτέλεση των σχετικών συμβάσεων, 
να ελέγχει τις μελέτες και τις αναγκαίες προμήθειες, 
καθώς και να προβαίνει στις απαραίτητες ενέργειες 
για την ολοκλήρωση των εκκρεμών διαδικασιών, δια¬ 
τηρώντας και μετά το πέρας των κτηματογραφήσεων 
όλα τα περιουσιακά δικαιώματα στις δημιουργούμενες 
μέσω των κτηματογραφήσεων κτηματολογικές βάσεις 
δεδομένων, σε ηλεκτρονική και αναλογική μορφή, κα¬ 
θώς επίσης και σε όλα τα προβλεπόμενα παραχθέντα 
προϊόντα, για όλα τα μέχρι σήμερα εκπονηθέντα (Α' και 
Β' πιλοτικό, Α' κύριο) και για τα εκπονηθησόμενα στο 
μέλλον προγράμματα κτηματογράφησης, επιτρεπομέ- 
νης της παραχώρησης προς τον Ο.Κ.Χ.Ε. της χρήσης 
αυτών για τη δημιουργία παράγωγων προϊόντων, όπως 
ενδεικτικά για τη συμπλήρωση υποβάθρων, άντληση 
στατιστικών στοιχείων κ.λπ. 

2. Να εκτελεί τις μεταβιβαζόμενες από τον Ο.Κ.Χ.Ε. 
συμβάσεις τμημάτων του προγράμματος του Εθνικού 
Κτηματολογίου και να εκπληρώνει κάθε άλλη υποχρέ¬ 
ωση για την εφαρμογή του. 

3. Να εκπληρώνει τις οικονομικές υποχρεώσεις του 
Ο.Κ.Χ.Ε. που προκύπτουν από την εκτέλεση προγραμ¬ 
μάτων κτηματογράφησης που εκτελούνται είτε από 
τον ίδιο τον Οργανισμό είτε από αναδόχους αυτού (Α' 
πιλοτικό πρόγραμμα). 

4. Να εκδίδει την αναφερόμενη στην παράγραφο 1 
του άρθρου 2 του ν. 2308/1995 απόφαση με την οποία 
συγκροτείται στην υπό κτηματογράφηση περιοχή Γρα¬ 
φείο Κτηματογράφησης. 

5. Να εκδίδει την αναφερόμενη στην παράγραφο 1 
του άρθρου 2 του ν. 2308/1995 απόφαση με την οποία 
καθορίζεται το περιεχόμενο του ειδικού εντύπου της 
δήλωσης εγγραπτέου δικαιώματος. 

6. Να εκδίδει τις αναφερόμενες στη δεύτερη παρά¬ 
γραφο του άρθρου 4 του ν. 2308/1995 αποφάσεις και 
να προβαίνει στις σχετικές ανακοινώσεις και ενέργειες 
που προβλέπονται από το άρθρο αυτό. 

7. Να εκδίδει την αναφερόμενη στην παράγραφο 1 
του άρθρου 5 του ν. 2308/1995 απόφαση, με την οποία 
καθορίζεται το περιεχόμενο του πιστοποιητικού υπο¬ 
βολής δήλωσης. 

8. Να διενεργεί, αντί του Ο.Κ.Χ.Ε., όλες τις απαιτού- 
μενες εργασίες και να εισηγείται προς τον Ο.Κ.Χ.Ε. τη 
λήψη όλων των αναγκαίων αποφάσεων προς το σκοπό 
της συγκροτήσεως και λειτουργίας των Επιτροπών Εν¬ 
στάσεων του ν. 2308/1995 και να καταβάλλει, αντί του 
Ο.Κ.Χ.Ε., τις αμοιβές για τα μέλη και τη γραμματειακή 
υποστήριξη των Επιτροπών. 

9. Να ζητεί σύμφωνα με τα οριζόμενα στο άρθρο 8β 
του ν. 2308/1995, την παροχή πληροφοριών και εν γένει 
υπηρεσιών από τους αρμόδιους φύλακες μεταγραφών 
και υποθηκών. 

10. Να εκδίδει τις αναφερόμενες στις παραγράφους 
1, 2 και 5 του άρθρου 13α του ν.2308/1995 αποφάσεις 

και να διενεργεί, αντί του Ο.Κ.Χ.Ε., τις προβλεπόμενες 
στην εν λόγω διάταξη ενέργειες. 

11. Να διατυπώνει αντί του Ο.Κ.Χ.Ε. εισηγήσεις ή προ¬ 
τάσεις για την έκδοση των κανονιστικών πράξεων που 
προβλέπονται στο ν. 2308/1995. 

12. Να παρέχει νομικές και τεχνικές συμβουλές και 
να συντάσσει σχετικές εισηγήσεις προς τον Ο.Κ.Χ.Ε., 
προβαίνοντας σε όλες τις αναγκαίες για τη σύνταξη του 
Εθνικού Κτηματολογίου διοικητικές, τεχνικές και οικονο¬ 
μικές ενέργειες που προβλέπονται στο ν. 2308/1995. 

Αρθρο 2 

Ανατίθενται στην ΚΤΗΜΑΤΟΛΟΓΙΟ Α.Ε. οι παρακάτω 
αρμοδιότητες του Ο.Κ.Χ.Ε. στο πλαίσιο της λειτουργίας 
του κτηματολογίου κατά το ν. 2664/1998 (Α' 275): 

1. Να παραχωρεί στα μεταβατικά κτηματολογικά 
γραφεία άνευ ανταλλάγματος άδειες αφενός για τη 
χρήση και ενημέρωση, μέσω της διενέργειας νεότερων 
εγγραφών, των δημιουργούμενων μέσω των κτηματο- 
γραφήσεων του ν. 2308/1995 και ανηκόντων σ’ αυτήν 
κτηματολογικών βάσεων δεδομένων, σε ηλεκτρονική 
και αναλογική μορφή και αφετέρου για τη χρήση του 
εκπονηθέντος από και ανήκοντος σε αυτήν λογισμικού 
διαχείρισης των εν λόγω βάσεων δεδομένων. Ο τρόπος 
άσκησης του παραχωρούμενου από την ΚΤΗΜΑΤΟΛΟ¬ 
ΓΙΟ Α.Ε. δικαιώματος χρήσης στις περιπτώσεις αυτές 
καθορίζεται με απόφαση του Διοικητικού της Συμβου¬ 
λίου, με την οποία κυρώνεται «εγχειρίδιο χρήσης». 

2. Να διενεργεί, αντί του Ο.Κ.Χ.Ε., κάθε πράξη από 
αυτές που αναφέρονται στο άρθρο 23 του ν. 2664/1998, 
πλην των αναφερόμενων στην παράγραφο 7 περ. γ’, δ’ 
και ε’ του άρθρου αυτού. 

3. Να διατυπώνει, αντί του Ο.Κ.Χ.Ε., εισηγήσεις ή προ¬ 
τάσεις για την έκδοση των κανονιστικών πράξεων που 
προβλέπονται στο ν. 2664/1998. 

4. Να εισηγείται προς τον Ο.Κ.Χ.Ε. τη λήψη αποφάσεων 
για την οργάνωση, διάρθρωση, στελέχωση και οικονομική 
στήριξη της λειτουργίας των Κτηματολογικών Γραφείων. 

5. Να παρέχει στον Ο.Κ.Χ.Ε. συμβουλές, εισηγήσεις 
και υποστήριξη κάθε μορφής, είτε με το προσωπικό 
της, είτε υλικοτεχνικού χαρακτήρα και να προβαίνει σε 
όλες τις αναγκαίες διοικητικές, τεχνικές και οικονομικές 
ενέργειες, στο πλαίσιο της λειτουργίας του Εθνικού 
Κτηματολογίου. Η Κτηματολόγιο ΑΕ βαρύνεται με την 
καταβολή των επιδικαζομένων σε τρίτους και σε βά¬ 
ρος του ΟΚΧΕ δικαστικών εξόδων με αποφάσεις που 
εκδίδονται σε δίκες για την αναγνώριση εμπράγματων 
δικαιωμάτων επί ακινήτων φερομένων στις αρχικές εγ¬ 
γραφές ως αγνώστου ιδιοκτήτη. 

Αρθρο 3 

1. Μεταφέρονται (εισφέρονται) στην ΚΤΗΜΑΤΟΛΟΓΙΟ 
Α.Ε. όλα τα έσοδα (πόροι) του Ο.Κ.Χ.Ε., τα οποία υπό 
μορφή ανταποδοτικών τελών, πάγιων ή αναλογικών, 
προέρχονται από την εκπόνηση των προγραμμάτων 
μελετών κτηματογράφησης κατά τα οριζόμενα στην 
παράγραφο 10 του άρθρου 2 του ν. 2308/1995, καθώς, 
επίσης και στο άρθρο 10 παράγραφο 2 του ν. 3481/2006 
όπως κάθε φορά ισχύουν και τα οποία εγγράφονται 
στους σχετικούς κωδικούς του προϋπολογισμού του 
Οργανισμού. 

2. Μεταφέρονται (εισφέρονται) στην ΚΤΗΜΑΤΟΛΟΓΙΟ 
Α.Ε. όλα τα έσοδα (πόροι) του Ο.Κ.Χ.Ε., που εισπράχθη- 


καν από 1.1.2005 και μετέπειτα και τα οποία εγγράφονται 
στον κωδικό 1299 του προϋπολογισμού του Οργανισμού 
και αφορούν ανταποδοτικά τέλη από τη λειτουργία των 
κτηματολογικών γραφείων. Η μεταφορά (εισφορά) αυτή 
σχετίζεται, αφενός με την παροχή υλικοτεχνικής υπο¬ 
στήριξης από την ΚΤΗΜΑΤΟΛΟΓΙΟ Α.Ε. προς τα έμ¬ 
μισθα υποθηκοφυλακεία κατά τη μεταβατική περίοδο 
λειτουργίας τους ως κτηματολογικά γραφεία, βάσει του 
άρθρου 23 παράγραφος 4 του ν. 2664/1998, όπως ισχύει 
και της κοινής υπουργική απόφασης 30720/30.7.2003 και 
αφετέρου με την κεντρική υποστήριξη των υποθηκο¬ 
φυλακείων από την ΚΤΗΜΑΤΟΛΟΓΙΟ Α.Ε. αναφορικά με 
την τήρηση των κτηματολογικών διαγραμμάτων κατά 
τη μεταβατική περίοδο λειτουργίας τους ως κτηματο- 
λογικών γραφείων, βάσει του άρθρου 23 παράγραφοι 
4 και 5γ του ν. 2664/1998, όπως ισχύει και της κοινής 
υπουργική απόφασης 5469/4.2.2004. 

3. Μεταφέρονται (εισφέρονται) στην ΚΤΗΜΑΤΟΛΟΓΙΟ 
Α.Ε. όλα τα έσοδα (πόροι) του Ο.Κ.Χ.Ε., τα οποία υπό 
μορφή ανταποδοτικών τελών, πάγιων ή αναλογικών, 
προέρχονται από τη λειτουργία των κτηματολογικών 
γραφείων, κατά τα οριζόμενα στο ν. 2664/1998, όπως 
κάθε φορά ισχύει και τα οποία εγγράφονται στους 
σχετικούς κωδικούς του προϋπολογισμού του Οργα¬ 
νισμού. 

4. Η μεταφορά (εισφορά) από τον Ο.Κ.Χ.Ε. στην 
ΚΤΗΜΑΤΟΛΟΓΙΟ Α.Ε. όλων των εσόδων (πόρων) που 
αναφέρονται στις παραπάνω παραγράφους 1 έως 3 
πραγματοποιείται με αύξηση του μετοχικού κεφαλαίου 
της ΚΤΗΜΑΤΟΛΟΓΙΟ Α.Ε. έναντι εκδοθησόμενων ονομα¬ 
στικών μετοχών κυριότητας του Ελληνικού Δημοσίου, 
η δε κάλυψη της εκάστοτε αποφασιζόμενης αύξησης 
κεφαλαίου εκ μέρους του Ελληνικού Δημοσίου θα πραγ¬ 
ματοποιείται με καταβολές των σχετικών ποσών από 
τον Ο.Κ.Χ.Ε., ενεργούντος εν προκειμένω για λογαρι¬ 
ασμό του Ελληνικού Δημοσίου και του εποπτεύοντος 
Υπουργού ΠΕ.ΧΩ.ΔΕ., στην ΚΤΗΜΑΤΟΛΟΓΙΟ Α.Ε. από το 
σχετικό λογαριασμό του στην Τράπεζα της Ελλάδας, 
στον οποίο εγγράφονται τα σχετικά υπέρ ΟΚΧΕ τέλη, 
πάγια ή αναλογικά. Οι μεταφερόμενοι (εισφερόμενοι) 
στην Κτηματολόγιο Α.Ε. πόροι του Ο.Κ.Χ.Ε. είναι, μέ¬ 
χρι την πραγματοποίηση της μεταφοράς, δεσμευμένοι, 
απαγορευομένης της διάθεσης τους από τον Ο.Κ.Χ.Ε. 
για οποιονδήποτε άλλο σκοπό. 

5. Οι κατά την προηγούμενη παράγραφο καταβολές 
των εσόδων (πόρων) που αναφέρονται στις παραγρά¬ 
φους 1 και 3, μέσω των οποίων πραγματοποιείται η 
μεταφορά (εισφορά) αυτών, διενεργούνται περιοδικά 
σε διαστήματα που δεν μπορεί να υπερβαίνουν τους 3 
μήνες από την είσπραξη τους από τον Ο.Κ.Χ.Ε., ενώ η 
καταβολή των εσόδων (πόρων) που αναφέρονται στην 
παράγραφο 2 πραγματοποιείται εντός δύο (2) μηνών 
από τη δημοσίευση της παρούσας στην Εφημερίδα της 
Κυβερνήσεως. 

Αρθρο 4 

1. Η υπ’ αριθμ. 85187/4605/22.8.1996 (Β' 814) απόφαση 
της Υφυπουργού ΠΕ.ΧΩ.ΔΕ. καταργείται από τη δημο¬ 
σίευση της παρούσας απόφασης. 

2. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 4898 (3) 

Εκχώρηση αρμοδιότητας ανάθεσης Ενέργειας Τεχνικής 
Βοήθειας - Στήριξης στο Φεστιβάλ Κινηματογράφου 
Θεσσαλονίκης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98Α'). 

2. Την υπ’ αριθμ. ΣΤ5/37876/2004 (ΦΕΚ 608/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών». 

3. Την υπ’ αριθμ. ΚΑ/3345/14.12.2000 κοινή υπουργική 
απόφαση περί σύστασης της Ειδικής Υπηρεσίας του 
ΕΠΕΑΕΚ στο ΥπΕΠΘ, (ΦΕΚ 1533/Β) και τις τροποποιή¬ 
σεις της. 

4. Το άρθρο 12 του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/14.11.2000). 

5. Το π.δ. 4/2002 «Εκτέλεση ενεργειών Τεχνικής Βο¬ 
ήθειας - Στήριξης και διαχείριση των αντίστοιχων πό¬ 
ρων» και ιδίως τα άρθρα 1 παρ. 4 και 3, παρ. 6 (ΦΕΚ 
3/Α/14.1.2002). 

6. Την υπ’ αριθμ. 574/10.1.2007 απόφαση του Ειδικού 
Γραμματέα Διαχείρισης Προγραμμάτων ΚΠΣ, περί 
«Εγκρισης εκτέλεσης από την Ειδική Υπηρεσία Διαχεί¬ 
ρισης ΕΠΕΑΕΚ, της εκπόνησης μελέτης με τίτλο «ΜΕΛΕ¬ 
ΤΗ ΕΦΑΡΜΟΓΗΣ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ ΓΙΑ 
ΤΟΝ ΚΙΝΗΜΑΤΟΓΡΑΦΟ ΣΤΟ ΠΛΑΙΣΙΟ ΤΟΥ ΠΡΟΓΡΑΜ¬ 
ΜΑΤΟΣ ΤΟΥ ΟΛΟΗΜΕΡΟΥ ΣΧΟΛΕΙΟΥ». 

7. Την υπ’ αριθμ. 11021/ΕΥΣΣΑΑΠ 773/9.3.2007 απόφαση 
του Υφυπουργού Οικονομίας και Οικονομικών, με την 
οποία εγκρίνεται το ετήσιο πρόγραμμα Τεχνικής Βοή¬ 
θειας - Στήριξης, έτους 2007. 

8. Το ν. 2557/1997 «Θεσμοί, μέτρα και δράσεις πολιτι¬ 
στικής ανάπτυξης» (ΦΕΚ 271/24.12.1997), άρθρο 4 παρ. 1. 

9. Την υπ’ αριθμ. Θ/197/5.2.2007 απάντηση του Δ.Σ. του 
Φεστιβάλ Κινηματογράφου Θεσσαλονίκης, περί αποδο¬ 
χής ανάληψης υλοποίησης της μελέτης. 

10. Την ανάγκη ομαλής εκτέλεσης του ετήσιου προ¬ 
γράμματος Τεχνικής Βοήθειας - Στήριξης, αποφασί¬ 
ζουμε: 

Την εκχώρηση, στο Φεστιβάλ Κινηματογράφου Θεσσα¬ 
λονίκης, της αρμοδιότητας ανάθεσης ενεργειών Τεχνι¬ 
κής Βοήθειας - Στήριξης, που αφορά στην εκτέλεση του 
έργου από την Ειδική Υπηρεσία Διαχείρισης ΕΠΕΑΕΚ, 
της εκπόνησης μελέτης με τίτλο «ΜΕΛΕΤΗ ΕΦΑΡΜΟΓΗΣ 
ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ ΓΙΑ ΤΟΝ ΚΙΝΗΜΑ¬ 
ΤΟΓΡΑΦΟ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ΤΟΥ 
ΟΛΟΗΜΕΡΟΥ ΣΧΟΛΕΙΟΥ». 

Η μελέτη εφαρμογής εκπαιδευτικού προγράμματος 


για την τέχνη του κινηματογράφου προτείνεται στο 
πλαίσιο αναβάθμισης του περιεχομένου σπουδών και 
του οργανωτικού μοντέλου του Ολοήμερου Σχολείου. 

Στόχος της μελέτης είναι ο σχεδιασμός ενός ολοκλη¬ 
ρωμένου εκπαιδευτικού προγράμματος για την τέχνη 
του κινηματογράφου και η διερεύνηση επιπτώσεων από 
την ένταξη του στο πρόγραμμα του ολοήμερου δημο¬ 
τικού σχολείου. 

Στο πλαίσιο της μελέτης περιλαμβάνεται πιλοτική 
εφαρμογή του εκπαιδευτικού προγράμματος για τους 
μαθητές. Τα αποτελέσματα της πιλοτικής εφαρμογής 
θα συμβάλλουν στην βελτίωση του ίδιου του εκπαι¬ 
δευτικού προγράμματος. Ταυτόχρονα θα διερευνηθούν 
οι επιπτώσεις και θα επιχειρηθεί η εξαγωγή συμπερα¬ 
σμάτων, από την ενσωμάτωση του εν λόγω εκπαιδευ¬ 
τικού προγράμματος στο πρόγραμμα του ολοήμερου 
δημοτικού σχολείου (π.χ. διερεύνηση της σχέσης με το 
μάθημα της θεατρικής αγωγής που υπάρχει ήδη στο 
πρόγραμμα, αποδοχή εκ μέρους της σχολικής κοινότη¬ 
τας - των μαθητών, των εκπαιδευτικών κα των γονέων, 
επιπτώσεις στην επίτευξη των στόχων που τίθενται 
στι πλαίσιο του σχετικού άξονα (3) προτεραιότητας 
του επιχειρησιακού προγράμματος «εκπαίδευση και δια 
βίου μάθηση» του ΥΠΕΠΘ στα πλαίσια της Δ προγραμ¬ 
ματικής περιόδου). 

Ενδεικτικά το προς σχεδίασμά εκπαιδευτικό πρόγραμ¬ 
μα για την τέχνη του κινηματογράφου θα πρέπει: 

- Να βασίζεται εκτός των παραπάνω στην ευρηματικό- 
τητα, την φαντασία και στην αίσθηση της περιπέτειας 
και δράσης των μαθητών καθώς εξασφαλίζει έτσι την 
προσοχή και τη συμμετοχή τους. 

- Να εστιάζει στο χώρο και την ιδιαιτερότητα της κι¬ 
νηματογραφικής αίθουσας (ιστορική λειτουργία της και 
σημασία παρακολούθησης της ταινίας σε αυτή) καθώς 
και στην ιστορία και τη γλώσσα του κινηματογράφου. 

- Να εισάγει τους μαθητές στα κινηματογραφικά είδη 
ταινιών και να τους αποκαλύπτει τις τεχνικές (τρικ) που 
δημιουργούν τη μαγεία του σινεμά. 

- Να υιοθετεί τις κατάλληλες παιδαγωγικές μεθόδους 
(παιχνίδια, ομάδες σχεδιασμού και παραγωγής αφισών 
προγραμμάτων κλ) για την επίτευξη των στόχων του 
προγράμματος. 

- Να περιλαμβάνει αναλυτικά την απαιτούμενη υλι- 
κοτεχνική υποδομή (χώρους επίσκεψης, υλικά, φιλμ, 
κινηματογραφικές αφίσες, δείγματα προγραμμάτων, 
βιντεοπροβολείς, φώτα, ειδικό εκπαιδευτικό λογισμικό 
κλ), τις ανάγκες σε ανθρώπινο δυναμικό (ειδικούς της 
τέχνης του κινηματογράφου όπως σκηνοθέτες, σκη¬ 
νογράφους, σεναριογράφους, καμεραμέν, μηχανικούς 
προβολής, φωτισμών, μακιγιέρ) ενδεικτικά κόστη και 
κόστη ανά μαθητή σχολείο κ.λπ. 

Επισημαίνεται ότι η μελέτη θα αποτελέσει τόσο στο 
σύνολο της όσο και μέσα από τις επιπτώσεις της πιλο¬ 
τικής εφαρμογής στο πρόγραμμα του ολοήμερου δη¬ 
μοτικού σχολείου, πρόταση προς το ΥΠΕΠΘ για πιθανή 
ένταξη του στο πρόγραμμα των ολοήμερων δημοτικών 
σχολείων της χώρας, όπως αυτό θα διαμορφωθεί στο 
πλαίσιο της Δ προγραμματικής περιόδου. 

Ο προϋπολογισμός της εν λόγω εκχώρησης ανέρχεται 
στο ποσό των πενήντα χιλιάδων (50.000) ευρώ, συμπε¬ 
ριλαμβανομένου όλων των νομίμων κρατήσεων. 

Η παραπάνω δαπάνη θα καλυφθεί από την Τεχνική 

Βοήθεια του ΕΠΕΑΕΚ II (υποπρόγραμμα Β, κατηγορία 
Β.2 - Εκπόνηση Μελετών). 

Η ανάθεση, εκτέλεση και πληρωμή θα πραγματοποιη¬ 
θούν από το Φεστιβάλ Κινηματογράφου Θεσσαλονίκης, 
σύμφωνα με τις ισχύουσες διατάξεις, όπως αυτές κα¬ 
θορίζονται στο π.δ. 4/2002 (ΦΕΚ 3/14.1.2002) «Εκτέλεση 
ενεργειών τεχνικής βοήθειας - στήριξης και διαχείριση 
των αντίστοιχων πόρων». 

Το Φεστιβάλ Κινηματογράφου Θεσσαλονίκης υπο- 
χρεούται όπως τηρεί αρχεία με όλα τα σχετικά πα¬ 
ραστατικά και στοιχεία, τα οποία θα είναι ανά πάσα 
στιγμή διαθέσιμα σε ελέγχους από εθνικά ή κοινοτικά 
όργανα, σύμφωνα με τις κείμενες κοινοτικές και εθνικές 
διατάξεις. 

Η ευθύνη τήρησης των αρχείων και των στοιχείων 
αυτών ανήκει αποκλειστικά στο Φεστιβάλ Κινηματογρά¬ 
φου Θεσσαλονίκης, ενώ η Ειδική Υπηρεσία Διαχείρισης 
του ΕΠΕΑΕΚ διατηρεί το δικαίωμα της να λαμβάνει 
γνώση αυτών. 

Η νομιμότητα και η σκοπιμότητα της δαπάνης, στο 
πλαίσιο της εν λόγω εκχώρησης, θα υπόκεινται στον 
έλεγχο των προβλεπομένων από την Ελληνική Νομο¬ 
θεσία οργάνων. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 4939 (4) 

Επιχορήγηση στο Φεστιβάλ Κινηματογράφου Θεσσα¬ 
λονίκης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την υπ’ αριθμ. ΧΔ 8735/1.10.1974 του Υπουργείου 
Συντονισμού. 

2. Το ν. 2530/1997. 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98Α'). 

4. Την υπ’ αριθμ. ΣΤ5/37876/2004 (ΦΕΚ 608/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών». 

5. Την υπ’ αριθμ. ΚΑ/3345/14.12.2000 κοινή υπουργική από¬ 
φαση περί σύστασης της Ειδικής Υπηρεσίας του ΕΠΕΑΕΚ 
στο ΥπΕΠΘ, (ΦΕΚ 1533/Β) και τις τροποποιήσεις της. 

6. Το άρθρο 12 του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/14.11.2000). 

7. Το π.δ. 4/2002 «Εκτέλεση ενεργειών Τεχνικής Βο¬ 
ήθειας - Στήριξης και διαχείριση των αντίστοιχων πό¬ 
ρων» και ιδίως τα άρθρα 1 παρ. 4 και 3, παρ. 6 (ΦΕΚ3/ 
Α/14.1.2002). 

8. Το ν. 2557/1997 «Θεσμοί, μέτρα και δράσεις πολιτι¬ 
στικής ανάπτυξης» (ΦΕΚ 271/24.12.1997), άρθρο 4 παρ. 1. 


9. Την υπ’ αριθμ. 4898/12.3.2007 απόφαση της Υπουρ¬ 
γού Εθνικής Παιδείας και Θρησκευμάτων περί «Εκχώ¬ 
ρησης αρμοδιότητας ανάθεσης Ενέργειας Τεχνικής 
Βοήθειας - Στήριξης στο Φεστιβάλ Κινηματογράφου 
Θεσσαλονίκης». 

Στο πλαίσιο της απόφασης περί Εκχώρησης αρμοδι¬ 
ότητας ανάθεσης Ενέργειας Τεχνικής Βοήθειας - Στή¬ 
ριξης στο Φεστιβάλ Κινηματογράφου Θεσσαλονίκης, 
που αφορά στην εκτέλεση του έργου από την Ειδική 
Υπηρεσία Διαχείρισης ΕΠΕΑΕΚ, της εκπόνησης μελέτης 
με τίτλο «ΜΕΛΕΤΗ ΕΦΑΡΜΟΓΗΣ ΕΚΠΑΙΔΕΥΤΙΚΟΥ ΠΡΟ¬ 
ΓΡΑΜΜΑΤΟΣ ΓΙΑ ΤΟΝ ΚΙΝΗΜΑΤΟΓΡΑΦΟ ΣΤΟ ΠΛΑΙΣΙΟ 
ΤΟΥ ΠΡΟΓΡΑΜΜΑΤΟΣ ΤΟΥ ΟΛΟΗΜΕΡΟΥ ΣΧΟΛΕΙΟΥ», 
αποφασίζουμε: 

Την επιχορήγηση του Φεστιβάλ Κινηματογρά¬ 
φου Θεσσαλονίκης, για το έτος 2007 από το έργο 
2002ΣΕ04530061 «Ενέργειες Τεχνικής Βοήθειας ΕΠΕΑ¬ 
ΕΚ, χρηματοδοτούμενες από αμιγώς Εθνικούς πόρους 
2000-2006» της ΣΑΕ-045/3, με το ποσό των πενήντα 
χιλιάδων ευρώ (50.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 11881/48 (5) 

Ανάκληση άδειας ίδρυσης και λειτουργίας της Ανώτε¬ 
ρης Σχολής Δραματικής Τέχνης Μαρίας Μπέλλου- 
Σανικοπούλου «Κ.Ε.Α.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το π.δ. 191/2003 «Περί Οργανισμού του Υπουργείου 
Πολιτισμού» (ΦΕΚ 146/Α/13.6.2003). 

2. Το ν. 1158/1981 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.1981). 

3. Το άρθρο 15 του ν. 1348/1983 «Διάλυση του Ν.Π.Δ.Δ. 
με την επωνυμία «Άρμα θέσπιδος» και άλλες διατάξεις» 
(ΦΕΚ 47/Α/14.4.1983). 

4. Το άρθρο 3, παρ. 7α του ν. 2557/1997 «θεσμοί, μέ¬ 
τρα και δράσεις πολιτιστικής ανάπτυξης» (ΦΕΚ 271/ 
Α/24.12.1997). 

5. Το π.δ. 370/1983 «Κανονισμός οργάνωσης και λει¬ 
τουργίας Ανώτερων Σχολών Δραματικής Τέχνης (Τμήμα 
Υποκριτικής)» (ΦΕΚ 130/Α/1983). 

6. Την υπ’ αριθμ. ΥΠΠΟ/ΓΝΟΣ/49Θ95/30.10.1991 (ΦΕΚ 
987/Β/1991) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με Εντολή 
Υπουργού» στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γ ραφείων της Κεντρι¬ 
κής Υπηρεσίας του Υπουργείου Πολιτισμού». 

7. Την απόφαση του ΥΠΠΟ, υπ’ αριθμ. 32855/2.7.1993 
«Μεταβίβαση άδειας ίδρυσης και λειτουργίας Ανώτερης 
Σχολής Δραματικής Τέχνης (Τμήμα Υποκριτικής) στη 
Μαρία Σανικοπούλου Μπέλλου» (ΦΕΚ 529/Β/1993), με την 
οποία μεταβιβάστηκε η άδεια ίδρυσης και λειτουργίας 
της Σχολής λαμβάνοντας την επωνυμία Ανώτερη Σχο- 

λή Δραματικής Τέχνης Μαρίας Μπέλλου-Σανικοπούλου 
«Κ.Ε.Α.» («Καλλιτεχνική Ερευνητική Αναγέννηση»). 

8. Την υπ’ αριθμ. 821/7.2.2007, αίτηση της Ανώτερης 
Ιδιωτικής Σχολής Δραματικής Τέχνης Μαρίας Μπέλλου 
- Σανικοπούλου «Κ.Ε.Α.» με την οποία αιτείται η διακοπή 
λειτουργίας της Σχολής. 

9. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Ανακαλούμε την υπ’ αριθμ. 32855/2.7.1993 (ΦΕΚ 529/ 
Β/1993) απόφαση του ΥΠ.ΠΟ. με την οποία χορηγήθη¬ 
κε άδεια ίδρυσης και λειτουργίας Ανώτερης Ιδιωτικής 
Σχολής Δραματικής Τέχνης στην Μαρία Μπέλλου-Σανι- 
κοπούλου, λόγω διακοπής λειτουργίας της Σχολής κατά 
τη διάρκεια του σχολ. έτους 2006-2007. 

2. Η παραπάνω απόφαση παύει να ισχύει. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Φεβρουάριου 2007 

Με εντολή Υπουργού 
Η Προϊσταμένη Διεύθυνσης 
ΣΜΑΡΟΥΛΑ ΛΥΤΑΡΗ 

-♦- 

Αριθμ. 23342/807 (6) 

Χορήγηση άδειας ίδρυσης και λειτουργείας Ωδείου 
στον Ηλία Μποζατζή του Παναγιώτου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β) Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α/2003). 

γ) Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» ΦΕΚ 98/τ.Α/2005). 

δ) Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων» (ΦΕΚ7/τ.Α/1966). 

ε) Την υπ’ αριθμ. ΥΠ.ΠΌ./78036/2473/19.10.2004 Υπουρ¬ 
γική απόφαση «καθορισμός προδιαγραφών κτιρίων για 
στέγαση μουσικού εκπαιδευτηρίου». 

2. Την υπ’ αριθμ. ΥΠ.ΠΌ./ΓΝΌΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού στους Γεν. 
Γ ραμματείς, Γ εν. Διευθυντές, Προϊσταμένους Δ/νσεων, 
Τμημάτων, Γραφείων της Κ.Υ. του ΥΠ.ΠΟ.» (ΦΕΚ 987/ 
τ.Β/28.11.1991). 

3. Το από 22.5.2006 πρακτικό αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων που αφορά το Ωδείο Με- 
λωδείον. 

5. Τις από 9.3.2006 και 2.1.2007 αιτήσεις του Ηλία 
Μποζατζή με τα συνημμένο δικαιολογητικά, αποφασί¬ 
ζουμε: 

1. Χορηγούμε στον Ηλία Μποζατζή του Παναγιώτου, 


άδεια ίδρυσης και λειτουργίας Ωδείου, που θα στεγαστεί 
στο ισόγειο κτιρίου που βρίσκεται στην οδό Βυζαντίου 
αριθ. 7, του Δ.Δ. Αγίου Αθανασίου, νομού Θεσσαλονίκης, 
και θα έχει την επωνυμία: Ωδείο Μελωδείον. 

2. Το Ωδείο θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συν- 
θέσεως με τμήματα: Ωδικής, Αρμονίας, Ενοργάνωσης, 
Αντίστιξης, Φυγής, Σύνθεσης. 

Β. Σχολή Ενόργανου Μουσικής με τμήματα: Πληκτών, 
Εγχόρδων, Πνευστών, Κλασικής Κιθάρας, Κρουστών. 

Γ. Σχολή Μονωδίας με τμήμα Μονωδίας και μελο¬ 
δραματικής. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέ¬ 
πεται η φοίτηση περισσοτέρων των δεκαπέντε (15) 
σπουδαστών. 

4. Από τις διατάξεις της παρούσης δεν προκαλείται 
δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2007 
Με εντολή Υπουργού 

Η Προϊσταμένη Διεύθυνσης 
ΒΑΣΙΛΙΚΗ ΜΑΝΙΑΚΑ 

-♦- 

Αριθμ. 16695/514 (7) 

Προσθήκη τμήματος στην Μουσική Σχολή Βύρωνα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 Τις διατάξεις: 

α) Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β) Του άρθρου 30 του π.δ/τος 191/2003 «Οργανισμός 
Υπουργείου Πολιτισμού»(ΦΕΚ 146/τ.Α/2003). 

γ) Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» «ΦΕΚ 98/τ.Α/2005). 

δ) Του β.δ/τος 165/1966 «περί ιδρύσεως ιδιωτικών, μου¬ 
σικών ιδρυμάτων.(ΦΕΚ7/τΑ/1966) 

ε) Την υπ’ αριθμ. ΥΠ.ΠΟ./78036/2473/19.10.2004 Υπουρ¬ 
γική απόφαση «καθορισμός προδιαγραφών κτιρίων για 
στέγαση μουσικού εκπαιδευτηρίου». 

2. Την υπ’ αριθμ. ΥΠ.ΠΟ/ΓΝΌΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γ εν. Γ ραμμα¬ 
τείς, Γ εν. Διευθυντές, Προϊσταμένους Δ/νσεων, Τ μημάτων, 
Γραφείων της Κ.Υ. του ΥΠ.ΠΟ» (ΦΕΚ 987/τ.Β/28.11.1991). 

3. Την υπ’ αριθμ. 29345/1584/30.9.1987, απόφαση του ΥΠΠΟ, 
με την οποία χορηγήθηκε άδεια ιδρύσεως και λειτουργίας 
της Μουσικής Σχολής Βύρωνα (ΦΕΚ554/Β/1987). 

4. Την από 20.2.2007 αίτηση της ΜΟΥΣΙΚΗΣ ΣΧΟΛΗΣ 
ΒΥΡΩΝΑ, με τα συνημμένα δικαιολογητικά. αποφασί¬ 
ζουμε: 

1. Εγκρίνουμε την λειτουργία στην ΜΟΥΣΙΚΗ ΣΧΟΛΗ 
ΒΥΡΩΝΑ τμήματος Αντιστίξεως. 

2. Από τις διατάξεις της παρούσης δεν προκαλείται 
δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Μαρτίου 2007 

Με εντολή Υπουργού 
Η προϊστάμενη Διεύθυνσης 
ΒΑΣΙΛΙΚΗ ΜΑΝΙΑΚΑ 

Αριθμ. 1516 (8) 

Πρόσληψη προσωπικού στη Δημοτική Επιχείρηση 
Ανάπτυξης του Δήμου Ευρωστίνης. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 21 του ν. 2190/1994, 5 του 
ν. 2527/1997 και 20 του ν. 2738/1999. 

2. Τα υπ’ αριθμ. 28077/17.8.2000 και 14196/4.4.2003 έγ¬ 
γραφα του ΥΠΕΣΔΔΑ, περί προσλήψεων προσωπικού 
στις επιχειρήσεις των ΟΤΑ. 

3. Το υπ’ αριθμ. 50994/13.12.2001 έγγραφο του ΥΠΕΣΔΔΑ 
με θέμα: «Λειτουργία νέων δομών ή και νέων τμημάτων σε 
υφιστάμενες δομές Βρεφονηπιακών και Παιδικών Σταθμών 
ή ΚΔΑΠ, ή ΚΔΑΠ ΜΕΑ, Βοήθεια στο Σπίτι, ΚΗΦΗ». 

4. Την υπ’ αριθμ. 8390/18.9.2006 απόφαση Ένταξης Πρά¬ 
ξης στο ΠΕΠ Πελ/σου 2000-2006 του έργου «Συνέχιση 
της πράξης: Επιχορήγησης Δημόσιας Επιχείρησης Ανά¬ 
πτυξης Δήμου Ευρωστίνης για το έργο ΒΟΗΘΕΙΑ ΣΤΟ 
ΣΠΙΤΙ» στο Δήμο Ευρωστίνης και του Τεχνικού Δελτίου 
του έργου. 

5. Την υπ’ αριθμ. 7/35/2006 απόφαση του Διοικητικού 
Συμβουλίου της Δημοτικής Επιχ/σης Ανάπτυξης Δήμου 
Ευρωστίνης,,περί πρόσληψης προσωπικού με μίσθωση 
έργου για την υλοποίηση του έργου: Συνέχιση της πρά¬ 
ξης: επιχορήγηση Δημοτικής Επιχ/σης Ανάπτυξης Δήμου 
Ευρωστίνης για το έργο ΒΟΗΘΕΙΑ ΣΤΟ ΣΠΙΤΙ». 

6. Το γεγονός ότι, όπως προκύπτει από την παραπάνω 
απόφαση του Δημοτικού Συμβουλίου, η αιτούμενη σύμ¬ 
βαση έργου είναι γνήσια σύμβαση και δεν υποκρύπτει 
εξαρτημένη εργασία. 

7. Τη βεβαίωση δικηγόρου, αποφασίζουμε: 

Εγκρίνουμε την πρόσληψη ενός/μιας (1) Λογιστή με 

σύμβαση μίσθωσης έργου από τη Δημοτική Επιχ/ση 
Ανάπτυξης του Δήμου Ευρωστίνης για την υλοποίηση 
του Προγράμματος «Συνέχιση της πράξης: επιχορήγηση 
Δημοτικής Επιχ/σης Ανάπτυξης Δήμου Ευρωστίνης, για 
το έργο «ΒΟΗΘΕΙΑ ΣΤΟ ΣΠΙΤΙ» στο Δήμο Ευρωστίνης. 

Ο λογιστής θα παρακολουθεί λογιστικά το πρόγραμμα 
(καταχώρηση τιμολογίων, ενημέρωση απαιτούμενων λο¬ 
γαριασμών), έκδοση μισθοδοσίας σύνταξη καταστάσεων 
ΦΠΑ και απόδοση, εκκαθαριστική ΦΠΑ κ.λπ.). 

Το έργο θα παραδοθεί τμηματικά σε διάστημα ενός 
έτους. 

Τόπος εκτέλεσης του έργου θα είναι η περιφέρεια 
του Δήμου Ευρωστίνης. 

Το ποσό της αμοιβής του αναδόχου θα ανέλθει σε 
6.200 Ευρώ. 


Η καταβολή της αμοιβής θα γίνει μετά την έκδοση 
ανάλογου παραστατικού από τον δικαιούχο. 

Ο ανάδοχος δεν δικαιούται επίδομα δώρου και αδείας 
και οι πάσης φύσεως εισφορές και φόροι θα βαρύνουν 
τον ίδιο. 

Από τις διατάξεις της απόφασης αυτής προκαλείται 
δαπάνη 6.200 Ευρώ η οποία θα βαρύνει τον προϋπο¬ 
λογισμό της Δημοτικής Επιχ/σης Ανάπτυξης Δήμου 
Ευρωστίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Φεβρουάριου 2007 
Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 2573 (9) 

Τροποποίηση της υπ’ αριθμ. 2843/10.2.2005 απόφασης 
του Γ εν. Γ ραμματέα Περ/ρειας Πελ/σου περί σύστα¬ 
σης Νομικού Προσώπου με την επωνυμία «Σχολική 
Επιτροπή Δημοτικού Σχολείου Δ.Δ. Μοσιάς» Δήμου 
Φενεού. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των αρθ. 240 κ’ 243 του ν. 3463/2006 
«περί κύρωσης του Κώδικα Δήμων και Κοινοτήτων» κ’ 
αρθρ. 5 ν. 1894/1990 

2. Τις διατάξεις του αρθ. 1 παρ. 2α ν. 2469/1997 που 
ρυθμίζει τον έλεγχο των δαπανών που προκαλούν οι 
κανονιστικές διοικητικές πράξεις. 

3. Την υπ’ αριθμ. 2843/2005 απόφαση του Γεν. Γραμ. 
Περ. Πελ/σου περί σύστασης Νομικού Προσώπου με την 
επωνυμία «Σχολική Επιτροπή Δημοτικού Σχολείου Δ.Δ. 
Μοσιάς, Δήμου Φενεού. 

4. Την υπ’ αριθμ. 11/2007 νόμιμα ληφθείσα απόφαση 
του Δημοτικού Συμβουλίου Δήμου Φενεού περί τροπο¬ 
ποίησης της συστατικής πράξης του Νομικού Προσώ¬ 
που, αποφασίζουμε: 

Τροποποιούμε την υπ’ αριθμ. 2843/10.2.2005 απόφαση 
του Γ εν. Γ ραμ. Περ. Πελ/σου περί σύστασης Νομικού 
Προσώπου με την επωνυμία «Σχολική Επιτροπή Δημο¬ 
τικού Σχολείου Δ.Δ. Μοσιάς» Δήμου Φενεού κατά το 
μέρος που αφορά την επωνυμία ως εξής: 

Η επωνυμία του Νομικού Προσώπου θα είναι: «Σχολική 
Επιτροπή Δημοτικού Σχολείου τοπικού διαμερίσματος 
Μοσιάς, του Δήμου Φενεού. 

Κατά τα λοιπά ισχύει ως έχει η υπ’ αριθμ. 2843/2005 
απόφαση του Γ.Γ.Π. Πελ/σου. 

Από τις διατάξεις αυτής της απόφασης δεν προ- 
καλείται δαπάνη σε βάρος του προϋπολογισμού του 
Δήμου Φενεού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 23 Φεβρουάριου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ϊηΐβπκΐ: ΗΜρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ι1ΐρ://νννννν·&ΐ.α γ - ε-ιπείΙ: ννοί)Γτΐ35ΐοι@£ΐ·αι 































